**GRAVPLASSVEDTEKTER, EIDFJORD KOMMUNE, VESTLAND**

Jfr. Lov av 7. juni 1996 nr. 32 om gravplasser, kremasjon og gravferd (gravplassloven) § 21 (1), § 8 (1) og § 14 (1) og forskrift til lov om gravplasser, kremasjon og gravferd av 10. januar 1997 nr. 16 (gravplassforskrifta) § 15a (4), jf. gravplasslova § 14 (1) og § 21 (1).

Vedtatt av Eidfjord sokneråd xx.xx.xxxx  
Godkjent av Statsforvaltaren i Vestland xx.xx.xxxx

**§ 1 ANSVAR OG FORVALTNING**

Gravplassane i Eidfjord kommune er underlagt Eidfjord sokneråd. Kyrkjeverja er dagleg leiar for soknerådet.

**§ 2. DEFINISJONAR**

|  |  |
| --- | --- |
| **Gravplassmyndigheita** | Eidfjord sokneråd. jf. gravplasslova med forskrifter. |
| **Fri grav** | Grav som gravplassmyndigheita har tildelt ein avdød person frå kommunen, og som det ikkje blir betalt festeavgift for i fredingstida. |
| **Festa grav** | Grav som det er inngått eller fornya festeavtale for, jf. gravplasslova § 14. |
| **Festa gravstad** | Fleire kistegraver som er festa saman. |
| **Ordinær urnegrav** | Grav til oskeurne med plass til fire urner, jf. gravplassforskrifta § 14. |
| **Urnegrav i minnelund** | Grav til oskeurne i minnelund med plass til éi urne. |
| **Kistegrav** | Grav som stettar forskrifta sine krav til storleik for gravlegging av kister. I ei kistegrav kan det også gravleggjast urner. |
| **Fredingstid** | Tidsrom frå siste gravlegging til grava kan takast i bruk igjen til ny gravlegging. |
| **Festetid** | Tida det er avtala å feste ei grav for. |
| **Ansvarleg for grav** | Den som er ansvarleg for ei fri grav. |
| **Festar** | Den som står som ansvarleg part i ein festeavtale. |
| **Namna minnelund** | Urnegravfelt som har felles minnesmerke med namn og data på dei som er gravlagde i minnelunden. |

**§ 3. FERDSEL PÅ GRAVPLASSANE**

Besøkande skal om mogeleg ferdast gåande, jf. gravplassforskrifta § 9 (2). Gravplassmyndigheita kan etter søknad tillate motorisert ferdsel ved dokumentert sjukdom/forflyttingshemming. Ein skal vise ekstra omsyn ved køyring på gravplassen.

**§ 4. GRAVPLASSTILHØYRSLE**

Avdøde personar som er fastbuande i kommunen kan gravleggjast på gravplassane i Eidfjord. Dei har rett til fri grav så framt grava er tilvist.

Om den avlidne sine nærmaste pårørande budde i kommunen ved dødsfallet eller den avlidne budde i ein annan kommune på grunn av sjukdom eller alderdom, gjev dette same rettar til fri grav som for den som er busett i kommunen.

Avdøde personar frå andre kommunar kan bli gravlagt i kommunen mot at kostnadane ved gravferda og avgift som ved feste av grav blir betalt.

**§ 5. FREDINGSTID OG FESTETID**

Fredingstid for kistegraver er 30 år.

Fredingstid for urnegraver er 20 år.

**§ 6. FESTE AV GRAV MED MEIR**

Når kistegrav skal takast i bruk er det høve til å feste ei grav ved sida av. I særlege høve kan det, etter søknad til gravplassmyndigheita, festast to graver ved sida av. Desse gravene utgjer då éin gravstad.

Festebolk er 5 år.

Ved bruk av ordinær urnegrav, kan det ikkje festast grav i tillegg.

For feste i namna minnelund, sjå §11.

Når festetida/fredingstida er ute, kan grava/gravstaden bli festa for nye 5 år. Når det er gått 60 år etter siste gravlegging, kan festet ikkje bli fornya utan etter særleg samtykkje frå gravplassmyndigheita.

Festaren skal bli varsla i god tid før festetida er ute. Er ikkje festet blitt fornya innan seks månader etter forfall, fell grava eller gravstaden tilbake til gravplassen.

Festar pliktar å melde adresseendring.

Ingen kan bli gravlagt i festa grav/gravstad utan festaren sitt samtykkje. Dersom festaren sitt samtykke til bruk av grav ikkje kan hentast inn, kan gravplassmyndigheita ta avgjerd om gravlegging.

**§ 7. GRAV OG GRAVMINNE**

Ved opning av grav kan jord bli lagt på omkringliggande graver og gravutstyr kan mellombels bli flytta.

Gravplassmyndigheita vil syte for planering og tilsåing av grava etter gravlegging.

Montering av gravminne kan fyrst skje etter at gravplassmyndigheita har godkjent gravminnet og merka staden der det skal stå. Gravminne kan ikkje setjast opp tidlegare enn 6 mnd etter gravlegging i kiste. Gravminne på urnegrav kan setjast opp umiddelbart etter urnenedsetjinga. Så lenge ein ventar på gravminne sørgjer gravplassmyndigheita for eit merke med avdøde sitt namn på.

På ny festa gravstad plasserast gravminnet i bakkant av den første grava som blir tatt i bruk. Ved neste gravlegging kan festar sjølv bestemme om gravminnet skal sentrerast eller bli ståande på den første grava.

Maksimal storleik på gravminner følgjer gravplassforskrifta § 23 og § 24.

Festar pliktar å halde gravminnet sikra og i forsvarleg stand.

**§ 8. PLANTEFELT**

Framfor gravminnet er det høve til å opparbeide eit plantefelt i høgde med bakken omkring. Feltet må ikkje vere breiare enn gravminnet si breidde, men kan i alle tilfelle vere opp til 60 cm breitt. Det kan ikkje stikke lengre fram enn 60 cm, målt frå gravminnet sin bakkant. Det kan ikkje plantast vekstar som overstig gravminnet si høgd eller går utover plantefeltet.

I plantefeltet er det høve til å setje ned dekorgjenstander og sorguttrykk, så lenge det ikkje er til sjenanse, gjer drifta av gravplassen vanskeleg, eller utgjer ei brannfare i kombinasjon med tenning av lys. Jf neste avsnitt

Det er høve til å tenne stearinlys og oljelampe på grava, så lenge dette er innanfor gjeldande reglar om brannvern. Stearinlys, oljelamper og andre lause dekorgjenstandar skal fjernast etter bruk.

Eventuell innramming av plantefelt skal flukte med terrenget omkring. Ved bruk av planteplate skal denne leggjast i drenerande masse (grus) og vere minst 5 cm tjukk. Den kan ikkje vere større enn tillate for plantefelt og skal ikkje henge saman med fundament for gravminne.

Dersom det ikkje er aktuelt å ha plantefelt, skal det vere grasbakke på alle sider av gravminnet.

**§ 9. PLANTEMATERIALE**

Plantar, kransar og liknande materiale som vert brukt ved gravferd eller ved pynting av grav skal, i mest mogeleg utstrekning vere komposterbart. Alt avfall etter stell av graver må straks fjernast og leggjast på tilvist plass. Komposterbart og ikkje komposterbart materiale skal skiljast.

**§ 10. STELL AV GRAV**

Den som er ansvarleg for frigrav eller er festar har rett og plikt til å stella den grava som vedkommande har ansvar for. Plantefelt som ikkje vert tilplanta og stelt skal tilsåast av den ansvarlege eller av gravferdsmyndigheita.

Ansvarleg for grav eller festar kan gjere avtale om at gravferdsmyndigheita, eller den som får løyve til det etter § 13, kan utføre planting og stell av grav, (samt montering, sikring og vedlikehald av gravminnet). Ein slik avtale fritek ikkje den ansvarlege eller festar frå det ansvaret dei har etter reglane som til ei kvar tid gjeld.

**§ 11. NAMNA MINNELUND**

Ved gravlegging i namna minnelund kan namn og data til avdøde førast på standard namneplate på felles minnesmerke fastsett og levert av gravplassmyndigheita. Namneplata har plass til inntil to namn og kan innehalde namn på avdøde, fødselsdato og dødsdato. Det er òg høve til å gravera eit symbol eller eit kort sømeleg minneord.

Avgift for bruk av namna minnelund blir betalt frå det tidspunktet grava blir teke i bruk. Avgifta dekker kostnader for namneplate og felleskostnader ved bruk av minnelunden.

I namna minnelund kan det ved gravlegging ikkje festast grav i tillegg.

Graver i namna minnelund kan festast etter utløp av fredningstida på lik linje med andre graver på gravplassen. Etter utløp av festetida blir namneplata teken hand om av festar, eller destruert.

Gjenbruk av grav føreset at det er plass til namn på eksisterande namneplate. Eventuelt kan eksisterande navneplate takast ned og erstattast med ei ny.

I namna minnelund kan det etter søknad til gravplassmyndigheita påførast namn på **eksisterande** namneplate sjølv om avdøde er gravlagt ein annan stad. Søknaden er begrensa til å gjelde eitt namn, og det må være plass på eksisterande namneplate. Namnet må samtidig fjernast frå det opphavelege gravminnet.

Gravplassmyndigheita har ansvaret for felles planting og stell i minnelunda. Det er ikkje høve til å opparbeide eige plantefelt for grav i minnelunda. Det kan leggast ned blomar og tennast gravlys på tilvist stad, så lenge dette er innanfor gjeldande reglar om brannvern.

**§ 12. BÅREROM**

Bårerom blir disponert av gravplassmyndigheita. Bårerommet skal berre nyttast til oppbevaring av døde i tida fram til gravferda. Ingen har tilgang utan etter løyve. Syning kan berre finne stad etter samtykkje frå den som står for gravferda.

**§ 13. NÆRINGSVERKSEMD**

Næringsdrivande som ønskjer å drive verksemd på gravplassen skal hente inn løyve frå gravplassmyndigheita. Løyvet kan kallast tilbake dersom vedkomande ikkje rettar seg etter dei reglane som gjeld.

Slik verksemd kan berre omfatte montering, sikring og vedlikehald av gravminne samt planting og stell av graver.

**§ 14. DISPENSASJON FRÅ VEDTEKTENE**

Gravplassforvaltninga kan i særlege tilfelle og innafor ramma av gravplasslov og gjeldande forskrifter fråvike §5, §6, §7, § 8, § 11 og §13 i vedtektene.

**§ 15. IKRAFTSETJING OG OPPHEVING AV ELDRE VEDTEKTER**

Forskrifta tar til å gjelde 30 dagar frå kunngjering i Norsk Lovtidend. Frå same tid blir vedtekter frå 06.03.2008 for kyrkjegardane i Eidfjord kommune, oppheva.